Spisi svete Terezije Avilske
<s>Poglavlje 25,19-22</s>

<s>Ako je Bog tako moćan kao što znam i vidim, ako demoni nisu ništa drugo nego robovi, u što mi vjera zabranjuje sumnjati, što mi oni tada mogu učiniti kad sam služavka Kralja i Gospodina?</s><s>Možda zato što se ne osjećam dovoljno snažnom da se suprotstavim čitavom paklu?</s><s>Uzela sam u ruku križ i učinilo mi se da mi je Bog dao hrabrost.</s><s>Ubrzo sam se osjećala tako preobraženom da se nisam bojala boriti sa svima i dovikivati im: "Samo dođite bliže.</s><s>Budući da sam služavka Božja, željela bih vidjeti što mi možete učiniti!"</s>

<s>I činilo se kao da su me se oni uistinu bojali, jer sam mogla ostati mirna.</s><s>Otada me nije više mučio nemir, nisam se više bojala demona i ako su mi se prikazali, nisam ih se više plašila, već mi se činilo da su se oni plašili mene.</s><s>Najviši gospodar svih stvari dao mi je takvu moć nad njima da ih se danas ne bojim više nego muhe.</s><s>Oni su zapravo kukavice i odmah gube hrabrost ako vide da ih se prezire.</s><s>Oni ne napadaju, osim one ljude za koje smatraju da ih mogu lako pridobiti za sebe ili ako to dopusti Gospodin, da bi njihovi napadi i progoni postali od veće koristi njegovim slugama.</s>

<s>Bog želi da se mi bojimo samo onoga čega se treba bojati i da se uvjerimo u to da jedan jedini grijeh može nanijeti veću štetu nego čitav pakao.</s><s>I upravo je tako.</s>

<s>Znate li kada nam zli duhovi utjeraju strah?</s><s>Kada se brinemo za časti, radosti i bogatstva ovoga svijeta.</s><s>Ako dakle volimo i slijedimo ono što bismo trebali izbjegavati, predajemo im oružje kojim bismo se mogli braniti i pozivamo ih da se bore protiv nas pomoću naše goleme predrasude.</s><s>Bolno je misliti na to, jer bi već bilo dovoljno obujmiti križ i prezirati sve drugo iz ljubavi prema Bogu, jer zao duh bježi od takve ljubavi i vjere više nego mi od kuge.</s><s>Đavao koji je prijatelj laži i koji je sam laž, ne može se nikada složiti s onim koji je na putu istine.</s><s>No, ako vidi da je um pomračen, tada ga nastoji posve oslijepiti.</s><s>A ukoliko opazi daje netko posve slijep i nalazi zadovoljstvo u stvarima ovoga svijeta koje su beskorisne i prolazne poput dječjih igračaka, vjeruje da ima posla s djetetom, te postupa s njim u skladu s tim.</s><s>Tada se đavao zabavlja time da takva čovjeka uvijek iznova napada.</s>

<s>Sviđa li se Bogu da ne pripadam takvima, već njegovom milošću smatram mirom ono što jest mir, čašću ono što jest čast, radošću ono što jest radost, a ne suprotno, tada se mogu suprotstaviti svim zlim duhovima i oni će prestrašeni pobjeći.</s><s>Ne razumijem strahove onih koji viču: "Đavao!</s><s>Đavao!", dok bi mogli zvati: "Bože!</s><s>Bože!" i tako ispuniti pakao strahom.</s><s>Ne znamo li možda da se zli duhovi ne bi mogli ni pomaknuti bez Božjeg pristanka?</s><s>Čemu dakle ti besmisleni strahovi?</s><s>Ja se osobno više bojim onih koji se panično plaše đavla nego sama đavla, jer on mi ne može naškoditi, dok oni unose nemir u duše, osobito ako su ispovjednici.</s><s>Radi njih sam morala toliko mnogo godina provesti u tako velikim teškoćama da se još i danas pitani kako mi je uspjelo svladati ih.</s><s>Hvaljen budi Gospodine koji si mi pružio svoju golemu pomoć.</s>

<s>Religiozni tekstovi</s>

